CELEX: 32020R2080
Language: da
Date: 2020-12-09 00:00:00
Title: Kommissionens gennemførelsesforordning (EU) 2020/2080 af 9. december 2020 om tarifering af visse varer i den kombinerede nomenklatur

15.12.2020   
               
               
                  DA
               
               
                  Den Europæiske Unions Tidende
               
               
                  L 423/3
               
            
         KOMMISSIONENS GENNEMFØRELSESFORORDNING (EU) 2020/2080
         af 9. december 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. december 2020.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Saltede og tørrede halve tomater, egnede til umiddelbar fortæring. Saltindholdet varierer fra 10,65 % til 17,35 % efter vægt. I henhold til de forskellige niveauer af saltindhold underinddeles produktet i forskellige kvalitetskategorier til forskellig brug.
                        Produktionsprocessen består af at udskære friske tomater, salte dem og efterfølgende tørre dem i solen. Hovedformålet med saltning er krydring og inddeling i forskellige kvalitetskategorier. Som en subsidiær virkning fremmer saltningen tørringen, og den konserverer produktet.
                        Produktet emballeres i vakuumpakninger af forskellig størrelse i papæsker, der lagres ved en temperatur på mindre end 5 °C.
                     
                     
                        2002 10 90 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2002 , 2002 10  og 2002 10 90 .
                        Pos. 0711  omfatter grøntsager, som udelukkende er blevet behandlet for at sikre deres foreløbige konservering under transport eller lagring forud for brug, forudsat at de forbliver uegnede til umiddelbar fortæring i denne tilstand. Da produktet er egnet til umiddelbar fortæring, er tarifering under pos. 0711  udelukket.
                        Pos. 0712  omfatter tørrede grøntsager, der ikke har undergået yderligere tilberedning.
                        Saltning er ikke en proces i henhold til kapitel 7. Det betragtes som en yderligere tilberedning, idet tørringsprocessen ikke nødvendigvis kræver tilsætning af salt. Tarifering under pos. 0712  er derfor udelukket.
                        Varen skal derfor tariferes under KN-kode 2002 10 90  som tomater, tilberedt eller konserveret på anden måde end med eddike eller eddikesyre.